A diaszpóra magyarsága azonos súlyú a Kárpát-medence magyarsága mellett
A diaszpóra magyarsága 2010 óta azonos súlyú és azonos méltóságú nemzetrész a Kárpát-medence magyarsága mellett - mondta Semjén Zsolt nemzetpolitikáért felelõs miniszterelnök-helyettes a Magyar Diaszpóra Tanács IX. plenáris ülésén, csütörtökön Budapesten.
Semjén Zsolt azt mondta, a szocializmus idõszakában még ellenségként tekintettek az emigrációban élõ magyarokra, 1990-2010 között pedig "mostohagyerek" volt a diaszpóra magyarsága. Nem foglalkoztak a diaszpórát érintõ kérdésekkel, e közösség súlya nem jelent meg kellõképpen a többi magyar nemzetrész mellett.

2010 óta a diaszpóra magyarsága azonos súlyú és azonos méltóságú nemzetrész a Kárpát-medence magyar nemzetrészei mellett - fogalmazott Semjén Zsolt.Kitért arra, nemcsak a Magyar Állandó Értekezleten vesznek részt a diaszpóra képviselõi, hanem

speciálisan az õ igényeiknek megfelelõen létrehozták a Magyar Diaszpóra Tanácsot is, és számtalan programot indítottak el.

Semjén Zsolt szerint nagyon nagy munkát végeztek el, hiszen 1990 elõtt a diaszpóra magyar szervezetei még emigrációs magyar szervezetek voltak, azok "minden értékével és minden fájdalmával".

1990 után az emigráció véget ért, hiszen nemcsak mindenki hazajöhet, hanem 2010 óta mindenkit szeretettel is látnak Magyarországon. Sikerült az emigráció szervezeteibõl olyan magyar tömörüléseket létrehozni a diaszpórában, ami minden magyar otthona - mondta Semjén Zsolt.

Beszámolt arról is, hogy

mostanra 1,1 millió az új honosított magyar állampolgárok száma,

akik megkapták vagy visszakapták az állampolgárságot.

A diaszpóra magyarsága nemcsak a parlamenti választásokon, hanem az európai parlamenti választásokon is részt vehet. Mindazon magyarok, akiknek nincs európai uniós lakcíme, voksolhattak az EP-választáson, és

ezzel is megtestesülhetett a nemzet egysége a magyar delegációban

- közölte.

Semjén Zsolt köszönetet mondott a diaszpóra magyarságának azért, hogy mindig kiálltak Magyarország és a magyarság mellett, akkor is, amikor ez nem volt könnyû.

A Magyar Diaszpóra Tanács IX. plenáris ülésén tartott sajtótájékoztatón Semjén Zsolt bejelentette,

új ösztöndíj-program indul

a Stipendium Hungaricum program kiterjesztésével, amelynek célja, hogy a diaszpóra magyarságának többedik generációja itthoni egyetemeken folytasson tanulmányokat.

Semjén Zsolt elmondta, a vonatkozó javaslat hamarosan a kormány elé kerül, és annak anyagi vonzatát teljes körûen biztosítani fogják.

A miniszterelnök-helyettes beszámolt arról is:

folyamatban van az emigrációs és diaszpóra központ kialakítása,

ahol többek között a Mikes-program keretében hazahozott értékeket, levéltári anyagokat gyûjtik össze és mutatják be az érdeklõdõknek. Eddig közel négyszáz ládányi könyvtári és levéltári anyag érkezett Magyarországra - jelezte.

Potápi Árpád János nemzetpolitikai államtitkár elmondta, hogy az idei évben a világ 32 országából közel száz szervezet képviselõje van jelen a Magyar Diaszpóra Tanács ülésén.
diaszpóra Semjén Zsolt magyarság